# Erklæring om underretning om behandling af personoplysninger i forbindelse med ansøgning om tilskud til udtagning af kulstofrige lavbundsjorder med henblik på genopretning af naturlig hydrologi (Klima-Lavbund)

Som led i kommunens ansøgning om tilskud til udtagning af kulstofrige lavbundsjorder med henblik på genopretning af naturlig hydrologi (Klima-Lavbund) eller anmodning om udbetaling af tilskud *modtager* Miljøstyrelsen personoplysninger fra jer. Dette skyldes, at I som en del af ansøgningen eller udbetalingsanmodningen indsender en eller flere af følgende oplysninger: navn, kontaktoplysninger, identifikationsoplysninger, oplysninger om stilling og løn, ejendomsoplysninger mv.

Det følger af databeskyttelsesforordningens[[1]](#footnote-1) regler, at de berørte personer skal underrettes herom. Derfor bedes I gøre følgende:

* Sende det relevante underretningsbrev til samtlige personer, hvis personoplysninger er indsendt til Miljøstyrelsen.
* Underskrive erklæringen og uploade den i ansøgningen i F2.

På hjemmesiden findes 2 forskellige underretningsbreve: Et til lodsejere og et til konsulenter eller ansatte i kommunen. Årsagen hertil er, at der kan være forskel på hvilke personoplysninger, Miljøstyrelsen har modtaget.

Der skal gøres opmærksom på, at modtagelse af en underskrevet erklæring er en betingelse for, at der kan gives tilsagn eller udbetales tilskud.

Jeg erklærer hermed, at kommunen har sendt underretningsbrev til samtlige personer, hvis personoplysninger[[2]](#footnote-2) indgår i ansøgning om tilskud til udtagning af kulstofrige lavbundsjorder med henblik på genopretning af naturlig hydrologi (Klima-Lavbund) eller i udbetalingsanmodningen.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Kommune navn

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn

1. Europa-Parlamentets og Rådets forordning (EU) 2016/679 om beskyttelse af fysiske personer i forbindelse med behandling af

   personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om

   databeskyttelse) [↑](#footnote-ref-1)
2. Jf. artikel 4, nr. 1 i databeskyttelsesforordningen. [↑](#footnote-ref-2)